laion/Wikipedia-Exotic huggingface dataset:
אוליצ'ים

אוליצ'ים, אולוצ'ים או אוגליצ'ים (ברוסית: Уличи (Угличи), באוקראינית: Уличі (Угличі) היו איחוד שבטים קדום של סלבים מזרחיים, שאכלסו במאות 10-8 יחד עם הטיברצים את חבל בסרביה של ימינו ועוד שטחים לאורך הדנייפר התחתי והבוג הדרומי והחוף הצפוני והצפון-מערבי של הים השחור. שם השבט מיוחס לאזור בדרום בסרביה הקרוי "אוּגוֹל" (כלומר - "פינה", בשפות סלביות, או אוֹגלוֹס (ογλος) מילה בעלת אותה המשמעות ביוונית, בין הדנייסטר לדנובה התחתית. לפי השערה אחרת מקור שמם מקורב למילה הרוסית "лука" (לוקה), כלומר "עיקול" של נהר. האוליצ'ים נאבקו תקופה ארוכה בעד עצמאותם נגד הנסיכים של קייב אולג, איגור וסוויאטוסלב איגורביץ', עד לבסוף מפקד קייבי בשם סוונבלד כבש בסביבות שנת 940 את בירתם, פרסצ'ן (על יד אורחיי של ימינו). ידוע שבאמצע המאה ה-10 שילמו ארצות האוליצ'ים מס חסות לסוונלד. האוליצ'ים מוזכרים לאחרונה בתעודות בשנות ה-970. הכרוניקה של נסטור מציינת כי האוליצ'ים התיישבו על גדות הדנייפר התחתי ומשם פשטו אל האזור שבין הבוג הדרומי ולדנייסטר. בשלב מסוים בירתם הייתה פרסצ'ן, שמיקומה אינו ידוע. יש סבורים שהיא הייתה בקרבת אורחיי של ימינו, לפי דעות אחרות באתר שנתגלה על ידי דנייפרופטרובסק. על הדנייפר היו האוליצ'ים שכיניהם של הפוליאנים לא רחוק מקייב. משום כך סבלו התקפות חוזרות מצד נסיכי קייב. במקום אחר ציינה כרוניקת נסטור שהאוליצ'ים התנחלו יחד עם הטיברצים לאורך הדנייסטר התחתי. לא ברור מתי התרחש הדבר, אולי נדחפו על ידי פלישת הפצ'נגים מערבה וצפונה. על התנועה של האוליצ'ים מערבה נכתב בכרוניקה הידועה כ"קרוניקה של ניקון", שנכתבה במאה ה-16. הגאוגרף הבווארי מציין במאה ה-9 את שבט ה"אונליצים" ו-418 יישובים שלהם. הקיסר הביזנטי קונסטנטינוס השביעי פורפירוגנטוס ציין אותם באמצע המאה ה-10 בספרו "De Administrando Imperio", תחת השם "אולטינויס" (Ο'υλτίνοις). בשנת 885 האוליצ'ים מוזכרים על ידי כרוניקנים רוסים, בימי מלחמתם בנסיך אולג של קייב. הם לא השתתפו במסע של אולג נגד קונסטנטינופול בשנת 907. בשנים 922 ו-940 נלחמו האוליצ'ים בנסיך איגור. רק ב-942 הובסו והפכו לבני חסות של רוס של קייב. שמם הוזכר לאחרונה בשנת 1197. אולם היסטוריונים אחדים - הונגרים, בולגרים ורוסים - סברו שהאוליצ'ים המשיכו להתקיים באזור גם מאוחר יותר תחת השם "ברודניקים". יש משערים כי התבוללו לבסוף בתוך העמים במולדובה ובבולגריה. האוליצ'ים נקשרו ל"תרבות פנקובקה". אזור האוליצ'ים נחקר בחפירות ארכאולוגיות מרוס (דנייפר) בצפון ועד לדנייסטר במערב. Б. Рыбаков: Уличи. Краткие сообщения Ин-та Материальной Культуры; Moskau, Leningrad, 1950 Д. Березовец: Поселения уличей на Тясмине; Материалы и исследования по археологии СССР 108;Moskva, 1963 A. Bolșacov-Ghimpu: A propos des Oulitchies; in: Revue des études sud-est européennes 12/1974 - .G. V. Vernadsky The history of Russia : Kievan Russia Vol. 2 . - New Haven, 1948 Steven Runciman A history of the First Bulgarian empire,G. Bell & Sons, London 1930 p. 25 ג.ו.ורנדסקי השבטים הרוסים במאה התשיעית ב"הקמת רוס של קייב" פרק 8 ב"היסטוריה של רוסיה" Histoire des peuples russes ג.ו. ורנדסקי ג.ו. ורנדסקי למשל - B.Köpeczi 1992, Bolshaya Sovietskaya Entziklopedia art Bulgaria ג.ו. ורנדסקי
מחוזות ניו מקסיקו

במדינת ניו מקסיקו שבארצות הברית ישנם 33 מחוזות. הגדול שבמחוזות ניו מקסיקו הוא קטרון (17,943 קמ"ר), הקטן שבהם הוא לוס אלמוס (282 קמ"ר), והמאוכלס שבהם הוא ברנליאו (כ-670,968 תושבים). עיר הבירה, סנטה פה, נמצאת במחוז סנטה פה. מדיה וקבצים בנושא מחוזות ניו מקסיקו בוויקישיתוף
ואנג ג'יאנלין

הרפובליקה העממית של סין זהו שם סיני; שם המשפחה הוא ואנג. ואנג ג'יאנלין (בסינית: 王健林, פין-יין: Wáng Jiànlín, נולד ב-24 באוקטובר 1954) הוא מיליארדר ופילנתרופ סיני. הוא יושב ראש קבוצת דאליאן ואנדה, החברה הגדולה בסין לפתוח נדל"ן ומפעילת הקולנועים הגדולה בעולם (כבעלת חברת AMC Theatres). הוא האיש העשיר בסין (אוגוסט 2015) ומחזיק גם ב-20% מקבוצת אתלטיקו מדריד. ואנג ג'יאנלין נולד ב-24 באוקטובר 1954 במחוז קאנשי שבסצ'ואן, סין. אביו לחם עבור הצבא האדום של מאו דזה-דונג במצעד הארוך (אוקטובר 1934 – אוקטובר 1935) פרק זה לוקה בחסר. אנא תרמו לוויקיפדיה והשלימו אותו. לאחר שירות של כ-17 שנה בצבא סין שהחלו בגיל 15, החל ואנג עבודה משרדית במחוז שיגאנג של העיר דאליאן. ב 1989 מונה למנהל כללי של "Xigang Residential Development"[דרושה הבהרה]. בשנת 1992 קיבל את תפקיד המנהל הכללי של קבוצת דאליאן ואנדה אשר בה הוא מנכ"ל משנת 1993. הוא משמש גם משנה למנהל כללי ודירקטור ב "Jiangsu Jiangnan Water Co"[דרושה הבהרה]. מדיה וקבצים בנושא ואנג ג'יאנלין בוויקישיתוף ראסל פלאנרי, חוזה עתידות: ראיון מיוחד עם האדם העשיר ביותר באסיה, באתר "פורבס ישראל", 18 בינואר 2017 ואנג ג'יאנלין, באתר אנציקלופדיה בריטניקה (באנגלית) הפרופיל של ואנג באתר פורבס ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נאסר

נאסר הוא שם פרטי וגם שם משפחה ממקור ערבי (ناصر), פירושו הוא "המנצח". האם התכוונתם ל... נאסר-1 – טיל נגד ספינות נאסר (יצרן רכב מצרי) – יצרנית הרכב הערבית הראשונה שנוסדה בשנת 1960 בחלוואן שבמצרים ג'מדת נצר – אתר ארכאולוגי במסופוטמיה שעל שמו נקראה תקופה ארכאולוגית, נקרא לעיתים גם "ג'מדת נאסר" אישים: חוסיין בן נאסר – פוליטיקאי ירדני נסים נסר – מרגל ישראלי לטובת לבנון עלי נאסר – במאי ותסריטאי ערבי ישראלי הוקאן נסר – סופר שוודי לארי נאסר (אנ') – רופא ממוצא לבנוני של נבחרת ארצות הברית בהתעמלות, שתקף מינית ואנס יותר מ-70 בנות בקריירה שלו נאצר נסאר
נסר

האם התכוונתם ל... נסר (יצרן רכב מצרי) אישים: קרל נסר – דיפלומט שוודי הוקן נסר – סופר מתח שוודי נאסר נצר
קורניצר

קורניצר הוא שם משפחה. האם התכוונתם ל... ליאון קורניצר – חזן ומלחין יהודי-אוסטרי, שפעל גם בארץ ישראל עקיבא קורניצר – רבה של קרקוב יוסף נחמיה קורניצר – רבה של קרקוב. בנו של הרב עקיבא קורניצר שמואל שמלקה קורניצר – רבה של קרקוב. בנו של הרב יוסף נחמיה קורניצר
אוקונייב

אוקונייב (בפולנית: Okuniew; ביידיש: אקוניב) היא עיירה בפרובינציית מזוביה שבפולין, השוכנת כ-22 ק"מ מזרחית לוורשה. עד השואה שכנה בעיירה קהילה יהודית. הידיעות הראשונות על היישוב הן מן המאה ה-16. הכפר היה אז בבעלותו של האציל סטאניסלאב אוקון. במרוצת הזמן התפתח הכפר למרכז מסחר לסביבתו החקלאית, ובשנת 1538 קיבל מעמד של יישוב עירוני מידי זיגמונט השלישי ואזה, מלך פולין. במקום נקבעו ימי שוק שבועיים וירידים שנתיים. בשנת 1703, בעת ששהה במקום קרל השנים עשר, מלך שוודיה, הוצתה העיירה ונשרפה. היישוב החל להתפתח מחדש בסוף המאה ה-18. לאחר חלוקת פולין השלישית, בשנת 1795, נפלה העיירה בחלקה של רוסיה, ומשנת 1815 ועד מלחמת העולם הראשונה הייתה בתחום מלכות פולין הקונגרסאית. בשנת 1915 נכבשה העיירה בידי יחידות הצבא הגרמני, שהחזיקו בה עד שנסוגו בשנת 1918. ראשוני היהודים התיישבו באוקונייב בסוף המאה ה-18. פרנסתם הייתה בעיקר על המסחר הזעיר ועל המלאכה, וכמה משפחות התפרנסו מחקלאות. עם התפתחות היישוב קיבלו היהודים זכות להתארגן, וניתנה להם הרשות להקים בית מדרש. בראשית המאה ה-20 רכשה הקהילה שטח לבית עלמין. לקהילת אוקונייב השתייכו גם היישובים רמברטוב ומילוסנה. בשנת 1931 הועברה הנהלת הקהילה המאוחדת מאוקונייב לרמברטוב, ובשנת 1936 נבחר ועד קהילה מאוחד. מבין הרבנים שכיהנו בעיירה נודע במיוחד הרב אליעזר שמואל יוסף פריידקוס, שישב על כס הרבנות במשך 30 שנה, עד פטירתו בשנת 1924. את מקומו ירש חתנו הרב אליעזר רוזשאני, מפעילי המזרחי בפולין (נספה בשואה). יהודי העיירה סבלו רבות מן הדליקות שפרצו בעיירה בשנת 1930 ובשנת 1936, ובשל המצב הכלכלי הקשה, רבים מבני העיירה היגרו ממנה לצרפת ולדרום אמריקה. בתקופה שבין שתי מלחמות העולם הייתה התנועה הציונית במקום מיוצגת על ידי סניפי תנועות "התאחדות" והמזרחי, ובעיירה פעלו גם קן של גורדוניה וסניף של הבונד. כמו כן, פעלה בעיירה ספרייה ציבורית על שם י"ל פרץ. ערב מלחמת העולם השנייה מנתה הקהילה היהודית בעיירה כ-500 נפש, למעלה מרבע מסך תושבי העיירה. העיירה נכבשה בידי הגרמנים ב-28 בספטמבר 1939. כבר בימים הראשונים של הכיבוש רצחו הגרמנים שני יהודים, ועד מהרה הטילו על יהודי העיירה גזירות שונות, ובהן עבודות כפייה. במרץ 1942 גורשו יהודי העיירה לגטו ורשה, ומשם שולחו למחנה ההשמדה טרבלינקה. מדיה וקבצים בנושא אוקונייב בוויקישיתוף אוקונייב במרכז מורשת יהדות פולין "אוקונייב", באתר השטעטל הווירטואלי "אוקונייב", באתר JewishGen (באנגלית) ספר יזכור לקהילת אקוניב, בספריית העיר ניו יורק מרטין דין (אנ'), אוקונייב, אנציקלופדיה של המחנות והגטאות (כרך II, חלק A, עמ' 413–414), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
נינג דזטאו

הרפובליקה העממית של סין זהו שם סיני; שם המשפחה הוא נינג. נִינְג דְזֶטָאו (בכתב סיני: 宁泽涛, בפין-יין: Níng zétāo; נולד ב-6 במרץ 1993) הוא שחיין סיני, אלוף העולם (קאזאן 2015) במשחה ל-100 מטר חופשי. נינג נולד בג'נגג'ואו. הוא החל לשחות בגיל 8. באליפות סין בשחייה שנערכה בג'נגג'ואו באפריל 2013 זכה נינג בשתי מדליות זהב, בשמחה ל-50 מטר חופשי בשיא חדש של 22.41 שניות ובמשחה ל-100 מטר חופשי בשיא סין חדש של 48.60 שניות. באליפות העולם שנערכה בקזן ב-2015 זכה נינג במדליית זהב, במשחה ל-100 מטר חופשי בתוצאה של 47.84 שניות, לפני קמרון מקאבוי מאוסטרליה 47.95 שניות ופדריקו גראביץ' מארגנטינה (48.12 שניות). באפריל 2011 נכשל נינג בבדיקת סמים לאחר שבדמו נמצא קלנבוטרול, ובעקבות זאת הושעה לשנה אחת. 50 מטר פרפר: 23.65 שניות (2014) 50 מטר חופשי: 21.91 שניות (2013), שיא סין 100 מטר חופשי: 47.65 שניות (2014), שיא אסיה מדיה וקבצים בנושא נינג דזטאו בוויקישיתוף נינג דזטאו, באתר olympedia.org נינג דזטאו, באתר Swimrankings נינג דזטאו, באתר SwimSwam
משה זנה

משה (שיקו) זנה הוא תת-אלוף במילואים ואיש ניהול ישראלי, המכהן כמנכ"ל רכבת ישראל. קודם לכן שימש מנכ"ל נמל אשדוד ובתפקידו האחרון בצה"ל שימש ראש מספן הציוד בחיל הים. זנה גדל בקריית ביאליק בן להורים ניצולי השואה מתוניסיה. למד באורט קריית ביאליק במגמת מכניקה. עם גיוסו לצה"ל בשנת 1983 בחר לשרת בחיל הים. זנה השלים קורס חובלים, הוסמך כקצין מכונות ושירת על סיפון "אח"י מבטח", בין היתר בעת הטבעת אניית המחבלים "אטבירוס", שהייתה בדרכה לפיגוע בתל אביב. הדריך בקורס חובלים מספר מחזורים בטרם יצא ללימודים בטכניון. בהמשך שימש מפקד הפלגה הטכנית של שייטת 13 וכמפקד הפלגה הטכנית הסטי"לים והצוללות בבסיס חיפה. לאחר מכן שירת כראש מחלקת הלוגיסטיקה של חיל הים. בשנת 2011 מונה לראש מספן הציוד בחיל. זנה בעל תואר ראשון ותואר שני בהנדסת מכונות מטעם הטכניון. נשוי לאורית ואב לשלושה. מתגורר במצפה עדי. בנובמבר 2019 נבחר זנה לתפקיד מנכ"ל נמל אשדוד. ב-8 ביוני 2022 הודיע על התפטרותו. בספטמבר 2023 נבחר על ידי דירקטוריון רכבת ישראל לתפקיד מנכ"ל הרכבת וב-23 באוקטובר הוא נכנס לתפקידו. אמיר בוחבוט‏, המערכת שתשים סוף לחדירת מחבלים מהגבול הימי של עזה, באתר וואלה, 7 באוגוסט 2015 מתן גלין, טכנאי הדממה: שייטת 13 - מצטיינת המערך הטכני של חיל הים, באתר צה"ל (דרך ארכיון האינטרנט), 22 באוקטובר 2012 אסף גולן, ראש מספן ציוד בחיל הים: "אבטחת הגז, אינטרס לאומי", באתר nrg אסנת ניר, שליטת הגנרלים: משה זנה נבחר למנכ"ל נמל אשדוד, באתר TheMarker‏, 10 בנובמבר 2019 מירית פנחס, מובילי הנבחרת בסיעתו של מזוז: "צורפנו לרשימה ללא ידיעתנו", באתר mynet‏ קריות, 25 ביולי 2018 מיכל יעקב יצחקי, כך סיכל חיל הים פיגוע גדול בלב הקריה, באתר ישראל היום, 12 באפריל 2013 שמעון כהן, תום עידן בחיל הים: בסיס הציוד בקישון קופל, באתר ערוץ 7, 28 במאי 2014 המנכ"ל הבא של נמל אשדוד: תא"ל משה זנה, באתר כאן דרום, 10 בנובמבר 2019. אבי בר-אלי, "נחצו קווים אדומים": התפטר מנכ"ל נמל אשדוד, שסירב למינויים פוליטיים, באתר TheMarker‏, 8 ביוני 2022 אודי עציון‏, משה ז'אנה, לשעבר מנכ"ל נמל אשדוד, ימונה למנכ"ל רכבת ישראל, באתר וואלה, 15 בספטמבר 2023
מורון

האם התכוונתם ל... אישים ששם משפחת מורון: אלכס לופס מורון – טניסאי ספרדי גיירמו מורון – סופר והיסטוריון ונצואלי דניאל מורון – כדורגלן צ'יליאני חיסלה מורון – שחיינית צורנית ספרדייה מקומות: אגם מורון – אגם בשווייץ בסיס מורון – בסיס צבאי בדרום ספרד המשמש את חיל האוויר הספרדי ואת חיל האוויר של ארצות הברית מורון (ארגנטינה) – עיר בארגנטינה מורון (האיטי) – עיר בהאיטי מורון (הר) – הר בשווייץ מורון (מונגוליה) – עיר במונגוליה מורון (קובה) – עיר בקובה
פיק אפ (מוזיקה)

פיק אפ (מאנגלית: Pickup, בעברית: לקטן) הוא מתמר אשר קולט תנודות מכניות מכלי מיתר, בדרך כלל גיטרה חשמלית, גיטרה בס או כינור חשמלי, וממיר אותם לאותות חשמליים. אותות אלו יכולים לשמש להגברה, הקלטה או שידור. סוג נוסף של לקטן נמצא בזרוע המקול, ומתרגם את תנודות המחט שעוקבת אחרי חריץ התקליט לאותות חשמליים. קיימים מספר סוגי פיק אפים, אשר קולטים את תנודות המיתר בדרכים שונות, כאשר הנפוצה מביניהם מבוססת על מגנטיות. אחרים מבוססים על התכונות הפיאזואלקטריות של המיתר, ואף קיימים פיק אפים אופטיים. פיק אפ בודד קרוי "סינגל" (Single coil pickup), והוא נפוץ בעיקר בנגינת בלוז, רוק קלאסי וסגנונות דומים. האמבקר (Humbucker) הוא פיק אפ כפול אשר נועד למנוע רעשי הפרעות או המהום (humming) הנקלטים בסליל הפיק אפ כתוצאה של השראה אלקטרומגנטית מרשת החשמל. הדבר מתבצע על ידי שימוש בשני סלילים סמוכים המחוברים יחד חיבור טורי בקיטוב הפוך, דבר המבטל את השפעת ההשראה ומכפיל את תפוקת הפיק אפ. השימוש בתצורה זו של הסלילים גורם להנחתה בצלילים הגבוהים (באנגלית Hum-bucker - מתנגד או מסיר את ההמהום). בדומה לפיק אפ של גיטרה חשמלית, פיק אפ ייעודי לגיטרות אקוסטיות וקלאסיות קולט שינויים בתנודות המיתרים או תיבת התהודה, ומתמיר אותם לאותות חשמליים, בדרך כלל באמצעות קדם מגבר לכבל המתחבר בעזרת כבל למגבר חיצוני. משתמשים בפיק אפ פיאזואלקטרי המותקן בתוך תיבת התהודה של הגיטרה, בדרך-כלל בצידו הפנימי של לוח התהודה הקדמי מתחת לחיבור ללמיתרים, או בפיק אפ מגנטי המותקן בדרך-כלל בפתח התהודה. ההבדל בין פיק אפ לגיטרה חשמלית ואקוסטית הוא שהגיטרה החשמלית נועדה ועוצבה מלכתחילה להגברת קול באמצעות פיק אפ, בעוד שגיטרה אקוסטית עוצבה מלכתחילה להגברת קול אקוסטית באמצעות תיבת התהודה. הגברה חשמלית נאמנה לצליל האקוסטי המקורי בדרך כלל מתבצעת בעזרת מיקרופון המתמיר תנודות קול מן האוויר, בדומה להגברה של זמרה אנושית. ואולם ישנם קשיים המגבילים הגברה של גיטרות אקוסטיות באמצעות מיקרופון בהופעות חיות, בעיקר במשותף עם כלים מוגברים חשמלית הנפוצים במוזיקת הפופ המודרנית. לפיכך מציידים לעיתים גיטרות אקוסטיות וקלאסיות בפיק אפ אקוסטי ייעודי, המתמיר תנודות מגוף הגיטרה עצמה או מן המיתרים. אך באופן טיפוסי, הצליל המוגבר דרך פיק אפ פחות נאמן מהקלטה באמצעות מיקרופון לצליל האקוסטי המקורי של גיטרה אקוסטית או קלאסית. רוב הגיטרות החשמליות בעלות יותר מפיק אפ אחד (רובן בעלות שניים או שלושה). מיקום ושילוב הפיק אפים בגיטרה נקרא "קונפיגורציית פיק אפים". סימון המערך בו הפיק אפים מורכבים מתבצע על ידי "S" לפיק אפ בודד ו־"H" לפיק אפ מסוג האמבקר. הסימון מייצג את הסדר לפיו הפיק אפים נמצאים על גשר הגיטרה - משמאל לימין עבור נגן ימני. קיימת גם האפשרות להתקין פיק אפים מאחורי הגיטרה, אשר מעניקים אופי שונה לצליל. S-S (פנדר טלקסטר) S-S-S (פנדר סטראטוקסטר) S-S-H (Fender Fat Stratocaster) H-S-H (Superstrats) פיק אפים יכולים להיות אקטיביים או פסיביים. פיק אפים אקטיביים מאגדים מעגלים חשמליים על מנת לזהות אותות. פיק אפים אקטיביים דורשים מקור מתח חיצוני (בדרך כלל סוללה של 9 וולט) על מנת לפעול, פילטר אקטיבי ואקולייזר אקטיבי. בפיק אפים אקטיביים נעשה שימוש בעיקר בקרב נגני המטאל והרוק, שכן הם מיועדים לשימוש בדיסטורשן. פיק אפים פסיביים מורכבים מסליל הכרוך סביב מגנט אשר יכול לחולל אנרגיה פוטנציאלית ללא צורך באנרגיה ממקור חיצוני, והם הנפוצים ביותר. קיימים חילוקי דעות בקרב גיטריסטים וטכנאי הקלטות באשר לסוג הפיק אפ המועדף עליהם. מדיה וקבצים בנושא פיק אפ בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אוסטרמן

אוסטרמן (בגרמנית: Osterman) הוא שם משפחה. האם התכוונתם ל... אנדריי אוסטרמן – מדינאי רוסי ממוצא גרמני איוואן אוסטרמן (אנ') – מדינאי רוסי, בנו של אנדריי ג'וזף אוסטרמן – קצין בחיל הנחתים של ארצות הברית הוגו אוסטרמן (Österman) – גנרל פיני במלחמת העולם השנייה הלמוט אוסטרמן - שם לידתו של אורי אבנרי, עיתונאי, עורך, סופר, חבר הכנסת ופעיל שמאל רדיקלי ישראלי
פרסי בחירת הנוער 2012

טקס פרסי בחירת הנוער לשנת 2012 התקיים ב-22 ביולי 2012 באמפיתיאטרון גיבסון שבקליפורניה, ושודר בערוץ פוקס. את הטקס הנחו השחקנית והזמרת דמי לובאטו והשחקן קווין מק'הייל ולאורכו הופיעו האומנים נו דאוט, פלו ריידה, ג'סטין ביבר וקארלי ריי ג'פסן. בטקס זה סדרת הסרטים של "דמדומים" קיבלה את פרס Ultimate, ואילו הזמרת והשחקנית מירנדה קוסגרוב קיבלה את פרס השראה מטעם Acuvue. מספר המועמדויות הרב ביותר: הסרט "דמדומים 4: שחר מפציע - חלק ראשון" + הסרט "הנוקמים" - 11 מועמדויות כל אחד מספר הזכיות הרב ביותר: הסרט "משחקי הרעב" - 7 זכיות פרסי בחירת הנוער 2012, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2012, במסד הנתונים הקולנועיים IMDb (באנגלית)
יוחאי ספונדר

יוחאי ספונדר (נולד ב-14 באוקטובר 1982) הוא סטנדאפיסט וקומיקאי ישראלי. ספונדר גדל ברמת הגולן, שירת בצה"ל בחיל השריון. לאחר שחרורו מהצבא בשנת 2005, החל להופיע על בימות הסטנד-אפ בקאמל קומדי קלאב ובקומדי בר. באותה שנה החל להופיע במופעי סטנדאפ ברחבי ישראל. בשנת 2009 השתתף לראשונה בתוכנית טלוויזיה, ביפ קומדי האוס, ששודרה בערוץ ביפ וערוץ 2. בשנת 2010 השתתף ב"ביפ קומדי בר", והגיש פינת סטנדאפ בתוכנית הרדיו 'ציפורי לילה מנבאות' עם דוד ליפשיץ ואבי נוסבאום בגלי צה"ל. בשנת 2011 הוציא ספונדר 7 להיטי יוטיוב לשירי פארודיה, אותם כתב וביצע בהשתתפות הלהקה שלו, 'להקת הבני דודים'. כן ביצע עם הקומיקאי מני מלכה את "שיר השיקסע", שיר מחאה סאטירי נגד הדרת נשים. בשנת 2013 השתתף בתוכנית הטלוויזיה האמריקאית "West Coast Comedy", בכבלים ״HULO". בשנת 2015 הגיש פינת סטנדאפ בתוכנית הבוקר "דצים" של אורנה ומשה דץ, בתוכניתו של איציק זהר בערוץ 24, וכן הגיש מדי שבוע פינה אקטואלית קומית בתוכנית הרדיו "שי ודרור" ב-103fm. בשנת 2017 הפעיל ביחד עם שחר חסון מיזם של ערבי סטנדאפ באנגלית שכלל מופעים בישראל ובמקומות שונים בעולם לצד תוכנית רדיו באנגלית. בשנים 2017–2018 השתתף בתוכנית "מחר שבת" בהנחיית צביקה הדר. בשנת 2018 יוחאי הופיע בפרק ''יום שישי בסופר'' של קופה ראשית. בשנת 2020 השתתף בסדרה "יחסים ויראליים" של כאן 11, ביחד עם שחר חסון. בשנת 2023, בצל מלחמת חרבות ברזל החל להגיש ביחד עם שחר חסון את ההסכת "Standup for Israel" באנגלית בגלי צה"ל. ספונדר מקיים אורח חיים טבעוני. ספונדר נישא לבת זוגו ב-24 באוקטובר 2021[דרוש מקור]. מדיה וקבצים בנושא יוחאי ספונדר בוויקישיתוף אתר האינטרנט הרשמי של יוחאי ספונדר יוחאי ספונדר, ברשת החברתית אינסטגרם יוחאי ספונדר, סרטונים בערוץ היוטיוב ליענה ברוך, צוחקים עד דמעות בלוס אנג'לס עם יוחאי ספונדר קטע בלעדי: הסטנד אפ הויראלי של יוחאי ספונדר, באתר nrg‏, 19 במאי 2015 יוחאי ספונדר מתארח בפודקאסט "מאחורי כל צחוק", מגיש: אלדד שטרית, 9 באוקטובר 2018 יחסים דיפלומטיים עם שחר חסון ויוחאי ספונדר, תוכניות מיוחדת של כאן 11 - תאגיד השידור הישראלי, 9 במאי 2019 יוחאי ספונדר על המופע המשותף עם שחר חסון ההסכת "Standup for Israel" באתר גלצ, באתר glz.co.il, ‏אוקטובר 2023 יחסים ויראליים פרק 8 דקה 07:00, באתר יוטיוב, ‏20 באפריל 2020
אוקשיה

אוקשיה (בפולנית: Okrzeja) הוא כפר במחוז לוקוב שבפרובינציית לובלין בפולין, בו שכנה עד השואה קהילה יהודית. היישוב אוקשיה נזכר לראשונה בתחילת המאה ה-15 כקהילה אדמיניסטרטיבית כנסייתית. בעליו, האציל מאצ'יי גרוטה, הקים בו את הכנסייה הראשונה בשנת 1464. במאה ה-16 עברה הבעלות על היישוב לידי האציל מיקולאי סמבוז'יצקי. באמצע המאה ה-17 נכבש הכפר לזמן מה בידי הפולשים השוודים, והוא נחרב כליל. בשנת 1921 התגוררו בכפר 133 יהודים, שעסקו במלאכה וברוכלות בכפרי הסביבה. עם כיבוש האזור בספטמבר 1939 בידי הגרמנים, נאסר על היהודים לצאת מהכפר, ויהודים בגילאים 12 עד 65 נלקחו לעבודות כפייה בחקלאות ובניקוז בסביבת הכפר. יהודי הכפר סבלו מתנאי תת-תזונה, ובחורף 1941 פרצה בקרבם מגפה שרבים נספו בה. ככל הנראה פונו רוב יהודי הכפר ללוקוב, ואחר כך מצאו את מותם במחנה ההשמדה טרבלינקה, יחד עם יתר יהודי הסביבה. מקצת היהודים שהושארו בכפר לצורכי עבודה נרצחו בו בנובמבר 1942. מודסטה ברנק, תושבת הכפר הצילה יהודים וקיבלה הכרה כחסידת אומות העולם. מדיה וקבצים בנושא אוקשיה בוויקישיתוף אוקשיה במרכז מורשת יהדות פולין
שלמה (סטיב) ברנר

שלמה (סטיב) ברנר (נולד ב-1953) הוא פרופסור מן המניין לגאוגרפיה, חוקר אקלים, מטאורולוגיה ואוקיינוגרפיה. כיהן כראש המחלקה לגאוגרפיה באוניברסיטת בר-אילן בשנים 2003 עד 2009. למד לתואר ראשון במטאורולוגיה ואוקיינוגרפיה פיזיקלית בסיטי קולג' של ניו יורק בשנת 1975. המשיך את לימודיו עד קבלת תואר דוקטור במטאורולוגיה מהמכון הטכנולוגי של מסצ'וסטס, בשנת 1982. בין השנים 1980–1985 עבד כחוקר במעבדה הגאופיזית של חיל האוויר האמריקאי. בשנים 1985–2003 עבד כחוקר בכיר במכון לחקר ימים ואגמים בישראל, ובהמשך מונה למנהל המחלקה לאוקיינוגרפיה פיזיקלית במקום. מאז שנת 1994 הוא מרצה במחלקה לגאוגרפיה של אוניברסיטת בר-אילן, תחילה כמרצה מן החוץ (1994–2000), בהמשך כפרופסור חבר (2000) והחל משנת 2005 כפרופסור מן המניין. בשנים 2003–2009 מונה לעמוד בראש המחלקה לגאוגרפיה של אוניברסיטת בר-אילן. ברנר הוא חוקר פעיל ובולט בתחומי המטאורולוגיה והאוקיינוגרפיה. במחקריו ניתן מקום נכבד לתיאור התהליכים בכלים ושיטות פיזיקליים ודגש מרכזי להצגה של תופעות באמצעות מודלים מתמטיים וסטטיסטיים. מחקריו עוסקים בהדמיה ספרתית של האוקיינוס והאטמוספירה, ניתוח של משטרי הזרימה והאקולוגיה של הים התיכון, מפרץ אילת, הכנרת וים המלח. חיזוי אוקיינוגרפי מבצעי ובחיזוי אקלימי לטווח קצר וארוך. כמו כן, מחקריו עוסקים בהיבטים הקשורים לשינויי אקלים גלובליים ולתופעת אקלימיות ואוקיינוגרפיות בקנה מידה כלל עולמי. בשנת 1995 פרסם מאמר משותף עם חוקרים נוספים, בכתב העת היוקרתי Nature, כותרת המאמר: "Vertical mixing and coral death in the Red Sea following the eruption of Mt. Pinatubo". המאמר דן בהשפעות ארוכות הקצה של התפרצות הר הגעש פינטובו שבפיליפינים שהתרחשה בשנת 1991, על תמותת חלקים גדולים מרקמת שונית האלמוגים במערכת הימית במפרץ אילת, בשנה העוקבת להתפרצות. החוקרים הראו שתמותת האלמוגים נבעה כתוצאה מפריחה חסרת תקדים של אצות במפרץ אודות לעליית נוטריוניים ממי העומק, כתוצאה משינויים קיצוניים בגובה עמודת הערבול של מי המפרץ (מעל 850 מטרים). תהליך ערבול קיצוני זה נבע כתוצאה משינויים חריגים בגרדיאנט של שטפי החום בין מי המפרץ לאטמוספירה, אשר נבע מההתקררות העולמית בטמפרטורות, כתוצאה משכבת האפר הגעשי האדירה שעלתה לסטרטוספרה בהתפרצות הפינטובו ושינתה את המאזן הקרנתי בכדור הארץ. ברנר מלמד קורסים רבים במחלקה לגאוגרפיה-וסביבה באוניברסיטת בר-אילן, הקורסים מבוססים על הרצאות פרונטליות. חלק גדול מהקורסים כוללים יציאה למספר ימי שדה. בין הקורסים: מבוא לקלימטולוגיה, מבוא לאוקיינוגרפיה, פגעי מזג האוויר, מטאורולוגיה מלוויינים, הימים בלב המדבר, שינויים גלובליים, סוגיות נבחרות בקלימטולוגיה, שינויי אקלים גלובליים, ושיטות בניתוח נתונים. פרופ' ברנר נשוי, ואב לחמישה בנים ובת אחת. ברנר שלמה (סטיב) | המחלקה לגאוגרפיה וסביבה | אוניברסיטת בר-אילן Genin, A., B. Lazar, and S. Brenner, Vertical mixing and coral death in the Red Sea following the eruption of Mt. Pinatubo, Nature
אליעזר גולדשמידט (פירושונים)

האם התכוונתם ל... אליעזר גולדשמידט – רב ליטאי-ישראלי, דיין בבית הדין הרבני הגדול וחבר מועצת הרבנות הראשית אליעזר לָזָרוּס גולדשמידט – חוקר יהדות ומזרחן יהודי-ליטאי, מתרגם התלמוד הבבלי לגרמנית אליעזר גולדשמידט (בוטנאי) (אנ') – בוטנאי ישראלי פרופסור מהפקולטה לחקלאות, רחובות
סטני הוייר

סטני המילטון הוייר (באנגלית: Steny Hamilton Hoyer; נולד ב-14 ביוני 1939) הוא פוליטיקאי אמריקאי, חבר המפלגה הדמוקרטית. מכהן כנציג המחוז החמישי של מרילנד בבית הנבחרים של ארצות הברית מאז 1981. הוא מבכירי המפלגה הדמוקרטית בקונגרס. שימש בעבר כמנהיג מפלגת הרוב בבית הנבחרים. הוייר נולד בניו יורק לג'ין (לבית בולדווין) וסטין הוייר (בדנית: Høyer). אביו היה דני יליד קופנהגן. שמו הפרטי הוא אנגלוז של שם אביו. אמו היא אחת מצאצאותיו של ג'ון הארט, מחותמי הכרזת העצמאות של ארצות הברית. הוא גדל ולמד במרילנד, בעיירה הסמוכה לוושינגטון. ב-1963 סיים תואר ראשון באוניברסיטת מרילנד וב-1966 תואר JD במשפטים באוניברסיטת ג'ורג'טאון. בתקופת לימודיו עבד במטהו של הסנאטור הדמוקרטי דניאל ברוסטר ממרילנד. ב-1966 נבחר לסנאט של מרילנד, וב-1975 נבחר לנשיא הסנאט, והיה בכך לצעיר ביותר הממלא תפקיד זה. הוא כיהן בסנאט עד 1979. שימש חבר המועצה להשכלה גבוהה של מדינת מרילנד עד 1981. במאי אותה שנה נבחר בבחירות מיוחדות שנערכו בעקבות מחלתה של גלדיס ספלמן, לנציג המחוז החמישי של מרילנד בבית הנבחרים של ארצות הברית, ומאז ניצח בכל אחת מ-21 מערכות הבחירות הבאות לתפקיד. לאורך השנים מילא תפקידים בכירים בהנהגת המפלגה הדמוקרטית. ב-2003 נבחר למצליף הסיעה, וב-2007 למנהיג סיעת הרוב בבית הנבחרים. לאחר מפלת המפלגה הדמוקרטית בבחירות לבית הנבחרים ב-2010, איבדה ננסי פלוסי את תפקידה כיושבת ראש בית הנבחרים ומונתה למנהיגת סיעת המיעוט, ואילו הוייר נבחר למצליף הסיעה. בעקבות בחירות 2018 בהן זכתה המפלגה הדמוקרטית לרוב בבית הנבחרים, נבחר הוייר שוב למנהיג סיעת הרוב. לאחר הפסד המפלגה הדמוקרטית בבחירות 2022 הודיע הוייר כי לא ייטול תפקיד בהנהגה בקונגרס ה-118. הוייר אלמן ואב לשלוש בנות. אתר האינטרנט הרשמי של סטני הוייר (באנגלית) סטני הוייר, ברשת החברתית פייסבוק סטני הוייר, ברשת החברתית אקס (טוויטר) סטני הוייר, ברשת החברתית אינסטגרם סטני הוייר, סרטונים בערוץ היוטיוב סטני הוייר, באתר אנציקלופדיה בריטניקה (באנגלית) הדף של סטני הוייר בפייסבוק סטני הוייר, באתר בית הנבחרים מערכת וואלה! NEWS‏, סטני הויר: על ישראל להידבר עם סוריה, באתר וואלה, 19 במאי 2007 יעקב אילון, מנהיג הדמוקרטים בקונגרס: "למרות המשבר, נמשיך לתמוך כלכלית בישראל", באתר nana10‏, 9 באוגוסט 2011 רואים עולם - הסנטור סטני הוייר מצליף הסיעה הדמוקרטית בקונגרס, ראיון באתר יוטיוב סטני הוייר, באתר המדריך הביוגרפי של הקונגרס של ארצות הברית (באנגלית)
פרסי בחירת הנוער 2013

טקס פרסי בחירת הנוער לשנת 2013 התקיים ב-11 באוגוסט 2013 באמפיתיאטרון גיבסון שבקליפורניה, שבאותה השנה נסגר והוסב למתקן באולפני יוניברסל, ושודר בערוץ פוקס. את הטקס הנחו השחקנים דארן כריס ולוסי הייל ולאורכו הופיעו האומנים וואן דיירקשן, פאראמור, פלורידה ג'ורג'יה ליין עם נלי ודמי לובאטו. בטקס זה הוענקו שלושה פרסים מיוחדים; השחקן והמנחה אשטון קוצ'ר קיבל את פרס Ultimate, האומן ניק ג'ונאס קיבל את פרס השראה מטעם Acuvue ואילו האומנית מיילי סיירוס קיבלה את פרס אייקון האופנה של Candie. מספר המועמדויות הרב ביותר: הסרט "פיץ' פרפקט" - 10 מועמדויות מספר הזכיות הרב ביותר: הסרט "דמדומים 4: שחר מפציע - חלק שני" - 8 זכיות פרסי בחירת הנוער 2013, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2013, במסד הנתונים הקולנועיים IMDb (באנגלית)